
CAN NEWYDD 


* Yn dangos y mawr wahaniaeth sydd 
rhwng yr 


AMSER PRESENOL 
DYDDIAU GYNT, 


Pan oedd ein hen Famgu yn bywioliaethu. 





I'w chanu ar y don aelwir Penrhywbedr, 





Yn awr gyfeillion mwynion mâd, 
Trwy'ch cenad yn gytun, 
Mi draethaf gân yn awr i'ch gwydd, 
Gwrandewch yn rhwydd bob un ; 
Sef y gwahaniaeth sydd yn awr 
h A'r amser gynt a fu, 
di Pan oedd pob rhai yn byw yn dda 
| Yn nyddiau fy Mamgu. 


Mae'r ffarmwyr 'nawr dan ddirfawr bwn, 
h Dybygwn, yn y byd, 
a '. A'r creftwyr mwynion yn mhob man, 
A'r Labrers gwan i gyd ; 
A llawer flawd o eisiau bwyd 
Yn llefain dagrau 'n lli ; 
'Does dim elusen 'nawr i'w chael, 
Fel amser fy Mamgu. 


Yr amser gynt y ffermwyr oedd 
Fel brodyr yn mhob man, 
'Doedd nemawr un mewn bryn na bro 
Yn ceisio gwasgu'r gwan ; 
Fob un mor hynod, er ei glod, 
Rhoi cardod wrth ei dy, 
Nid oedd dim son am Workhouse fawr 
Yn amser fy Mamgu, 

Doedd nemawr un y dyddiau gynt, y 
Yn cydio maes wrth faes ; ï 

Mae tair o ffermydd mawr yn awr 

. Gan Jones o'r Biliglas ; 

Fe gai'r tlawd y dyddiau gynt 
Le i gadw buwch neu ddwy ; 

'Doedd fawr yn amser fy Mamgu 
O dlodion ar y plwy'. 


'Nawr segur swyddwyr is y rhod 
Sy'n dyfod ddydd a nos, 
Mae talu rhai'n yn nychu'r tlawd, 
Medd Dafydd Llwynygroes ; 
Mae'r rhent a'r dreth a phob rhyw beth, 
Bron dwyn fy nghalon i, 
Gwyn fyd na ddoe y byd i'w le, 
Fel dyddiau fy Mamgu. 


Mae'r rhenti 'n fawr, pa le mae'r bai, 
Ar y meistri yn ddifeth ? 
O, nage, 'n siwr, medd Sion Glandwr, 
Mae ar y ffarmwyr beth ; 
Cs ffarm a íydd yn myn'd yn rhydd, 
Cewch weled naw neu ddeg, 
Pob un yn codi arni'n dyn, 
'Dyw hyn-ddim chwarau teg. 


Fe ddylai'r ffarmwyr ar bob pryd 
Ochelyd hyn o waith, 

A chofio'r holl. dalmentoedd sydd 
Ar hyd y flwyddyn faith ; 

'Rych chwi wrth addo rhenti mawr. 
Yn gwasgu'r tlodion'lu, 

Nid felly 'r oedd y ffermwyr gynt 
Yn nyddiau fy Mamgu. 


Fe dd'wedodd gwr o Lanfairfawr, 
'Rwy'n credu hyn fy hun, 

Fod mwy o arian nag o sense 
Yn awr gan lawer dyn ; 

Fe dâl y rhain yn ddigon rhwydd 
At segur swyddwyr sy,— 

Fe fuasai'n chwith i wel'd y rhain 
Yn amser fy Mamgu. 


Rhyw gyfraith newydd hynod iawn 
A ddaeth yn awr i'n rhan; 
Mae'n debyg ichwi giywed son 
Am Thomas gwr Tynllan, 
Ca'dd hwnw dalu coron gron 
Am biso wrth wal rhyw dy— 
Fe fuasai chwerthin mawr am hyn 
Yn amser fy Mamgu. 


Ond gwraig i hwn a ddaeth yn mlaen, 
Gan waeddi'n groch ei llais— 

Ni thalswn i ddim pum swllt byth 
Serch pisio yn fy mais, 

Mae hyny 'nawr yn arian mawr, 
Am biso i'r llawr yn lli ; 

Nid oedd dim treth am daro dwr 
Yn amser fy Mamgu. 


Gwisgoedd o waith cartref oedd 
Gan yr hen drigolion gynt, 

Yn awr Orleans a bombazine, 
Yn sio yn y gwynt, 

A phymtheg llath o guill net 
Ar ei capiau glwyais i, 

Fe fuasai'r rhai'n fel bwbach brain 
Yn amser fy Mamgu. 


Mae'n galed ar y merched bach, 
Wrth garu ar bob pryd, 

Mae'r bechgyn yn dwyllodrus iawn, 
Er addo'n deg o hyd ;— 

Os chwareiwch rantingig mewn gwres, 
Am witness, cofiwcn chwi, 

Mae mwy o dwyll yn awr i'w gael, 
Nag amser fy Mamgu. 

Wel wfft ìi gyfraith gas fel hyn, o 
Medd morwyn Gwarygraig, y 
Ni chaiff un mab fy mwynder i, 
Nes imi fyn'd yn wraig ; 
Ac ar ol hyn, mewn gwely clyd, 
Mor hyfryd: byddwn i 1; 
Cawn chwarau 'n burion wrth ein bodd, 
Fel amser fy Mamgu, 


Fe ddaw y wlad i'w lle ryw bryd, 
A hawddfyd llawnfyd llon, 
Y bechgyn mwyn a'r merched fydd 
Heb neb yn brudd eu bron, 
Caiff Twm o'r Shop i garu Siân— : 
Roi cysan iddi yn ffri, 
A dweyd wel dyma garu 'n iawn 
Fel amser fy Mamgu. 


Dymunaf wel'd yr amser da 
'R un modd a'r dyddiau gynt, 
A'r gwragedd ambell lasiad bach SH 
O frandi i dori 'r gwynt ; 
A fflated mawr o eithaf tost, 
A the o'r tebot du, 
A dweyd, mae'n awr yn dechreu dod 
Fel amser fy Mamgu. 


Ar ol i'r amser ddod fel hyn, 
Fe fydd y Shopwr mawr, 
Y Gof, â'r Taeliwr, Saer, a'r Gwydd, 
A'r Crydd a fydd fel cawr, | 
Yn gweiddi yn saesneg. now good bye, | 
I'r amser drwg a fu, 
Mae wedi dod yn awr yn dda, 
Fel dyddiau fy Mamgu. 


DaviD JoNes, Llanybyther, 





